ΓΡΑΠΤΗ ΕΡΩΤΗΣΗ E-1961/00

υποβολή: Laura Gonzlez lvarez (GUE/NGL) προς την Επιτροπή

(21 Ιουνίου 2000)

Θέμα: Εκπροσώπηση των τσιγγάνων γυναικών στις ισπανικές φυλακές

Τον Μάρτιο του τρέχοντος έτους δημοσιεύθηκε η έκθεση Barai σχετικά με την κατάσταση των τσιγγάνων γυναικών στις ισπανικές φυλακές.

Η έκθεση αυτή, η οποία χρηματοδοτήθηκε εν μέρει από την πρωτοβουλία Daphne της Επιτροπής, κατέληγε στα ακόλουθα συμπεράσματα:

- το 25 % των φυλακισμένων ισπανίδων είναι τσιγγάνες (ο πληθυσμός των τσιγγάνων είναι μεταξύ του 1,5 και του 2 % του συνολικού πληθυσμού).

Αυτό τοψηλό ποσοστό οφείλεται σε διαφόρους παράγοντες:

- Τις συνθήκες βαθύτατου αποκλεισμού και διακρίσεων που έχουνποστεί οι γυναίκες αυτές, επειδή είναι φτωχές, είναι τσιγγάνες και είναι γυναίκες.

- Προβλήματα διακρίσεων στο ποινικό σύστημα που αυξάνει τις πιθανότητες σύλληψης, κράτησης, δίκης, καταδίκης και φυλάκισης των τσιγγάνων γυναικών, σε σύγκριση με άλλες ομάδες του πληθυσμού.

- Τις μακρόχρονες καταδίκες: κατά μέσον όρο 6, 7 έτη.

Σύμφωνα με διάφορες μελέτες οι διακρίσεις στο πλαίσιο του ποινικού συστήματος είναιπεύθυνες για τηνπερεκπροσώπηση στις φυλακές των διαφόρων εθνικών μειονοτήτων σε πολλά κράτη μέλη της ΕΕ (βλ. Ethnicity and Inmigration, M. Tonry, Univ. Chicago Press).

Στο ψήφισμα του Κοινοβουλίου για την καταπολέμηση του ρατσισμού και της ξενοφοβίας στην Ευρωπαϊκή Ένωση (A5-0049/2000), ζητείται από τα κράτη μέλη να αναγνωρίσουν ότι η οδηγία για την εφαρμογή της φυλετικής ισότητας σύμφωνα με το άρθρο 13, καθώς και η καταπολέμηση του άμεσου ή θεσμικού ρατσισμού, θα έπρεπε να εφαρμόζεται στις αστυνομικές, φορολογικές, δικαστικές αρχές και τις αρχές που είναι αρμόδιες για την μετανάστευση.

Θα μπορούσε η Επιτροπή να μας πει ποια μέτρα σκοπεύει να λάβει για να διερευνήσει και να αντιμετωπίσει τηνπερεκπροσώπηση των εθνικών μειονοτήτων, συγκεκριμένα δε της αθιγγανικής, στις φυλακές των κρατών μελών;

Απάντηση του κ. Vitorino εξ ονόματος της Επιτροπής

(26 Σεπτεμβρίου 2000)

Η Επιτροπή συμμερίζεται τις ανησυχίες του Αξιότιμου Μέλους του Ευρωπαϊκού Κοινοβουλίου σχετικά με την κατάσταση των εθνικών μειονοτήτων στις φυλακές.

Η μεταχείριση των φυλακισμένων στις φυλακές εμπίπτει στην αρμοδιότητα των εθνικών αρχών.

Παρ' όλα αυτά η Επιτροπή είναι ικανοποιημένη επειδή ήταν σε θέση να επιλέξει και να χρηματοδοτήσει μελέτες και εργασίες σε παρεμφερείς χώρους χάρη στην πρωτοβουλία της Daphne, μεταξύ των οποίων: παρακολούθηση της βίας κατά των γυναικών στις φυλακές σε όλη την Ευρώπη και συνειδητοποίηση σχετικά με τα δικαιώματά τους των γυναικών που έχουνποστεί βία από το διεθνές παρατηρητήριο των φυλακών (Γαλλία)" προώθηση εναλλακτικών λύσεων για τσιγγάνες στις φυλακές οι οποίες είναι θύματα κοινωνικής βίας από την πολιτιστική ένωση La Kalle (Ισπανία)" ανάπτυξη λειτουργικού δικτύου και συγκριτικής ανάλυσης στον τομέα της βίας κατά των εθνικών μειονοτήτων από την Trkisch-Deutscher Frauenverein e.v. (Γερμανία)" έρευνα σχετικά με επικίνδυνες καταστάσεις για νέους μουσουλμανικής προέλευσης από το ινστιτούτο έρευνας, επιμόρφωσης και δράσης σχετικά με τις μεταναστεύσεις (Βέλγιο).

Η Επιτροπή έχει στη διάθεση του Αξιότιμου Μέλους του Ευρωπαϊκού Κοινοβουλίου τα έγγραφα που αφορούν αυτές τις μελέτες.

Επιπλέον, μια οδηγία περί εφαρμογής της αρχής της ίσης μεταχείρισης προσώπων ασχέτως φυλετικής ή εθνοτικής τους καταγωγής εγκρίθηκε από το Συμβούλιο στις 6 Ιουνίου 2000 και εκδόθηκε επίσημα στις 29 Ιουνίου (οδηγία 2000/43/ΕΚ)(1). Για να συμπληρωθεί η κοινοτική νομοθεσία που απαγορεύει τις διακρίσεις για τους λόγους που αναφέρονται στο άρθρο 13 της συνθήκης ΕΚ, η Επιτροπή παρουσίασε το Νοέμβριο του 1999 πρόταση για τη θέσπιση ενός προγράμματος κοινοτικής δράσης(2). Οι κύριοι στόχοι αυτού του προγράμματος είναι η βελτίωση της γνώσης του φαινομένου των διακρίσεων, η προώθηση της συνειδητοποίησης και η ανάπτυξη της ικανότητας του αγώνα κατά των διακρίσεων.

(1) ΕΕ L 180 της 19.7.2000.

(2) δεν έχει ακόμη δημοσιευθεί.